b'\n_START_ARTICLE_\nFinished good\n_START_PARAGRAPH_\nAng finished good (wikang Ingles, maaring isalin sa Tagalog bilang huling produkto) ay isang uri ng produkto na dumaan sa prosesong industriyal ngunit hindi pa ito nabebenta sa mamimili._NEWLINE_Ang produktong binili bilang raw material (hilaw na materyal) ay magpupunta sa paggagawa ng bilihin. Ang mga produkto na bahagyang dumaan ng prosesong industriyal ay tinatawag na work in progress o ginagawa pa lamang. Kapag ang produkto ay tapos nang dumaan sa lahat ng mga proseso ngunit hindi pa ito nabenta, ito ay isang finished good._NEWLINE_Ito ay ang huling bahagi sa pagproproseso ng mga produkto. Ang final good ay maaari nang gamitin o ibenta. Wala nang pagproproseso na kailangan pagkatapos ng bahaging ito ng tagapagbenta. Ngunit, maaring magkaroon ng pagkakataon na ang mga finished good ng tagapagbenta ay maging mga raw material ng mamimili.'